ዓለም ባንክ ኢትዮጵያን 600 ሚሊየን ዶላር ድጋፍ እንደሚደርግ  አስታወቀ
የዓለም ባንክ ለኢትዮጵያ የሴፍቲ ኔት ፕሮግራሞች የ600 ሚሊየን ዶላር ድጋፍ እንደሚደርግ አስታወቀ፡፡በኢትዮጵያ የዓለም ባንክ ዳይሬክተር ካሮሊን ቱርክ እንደገለጹት ድርቁ በተስፋፋባቸው የሀገሪቱ አካባቢዎች የምግብ እጥረት ላጋጠማቸው ከ8 ሚሊየን በላይ ለሚሆኑ ዜጎች የምግብና ምግብ ነክ ድጋፎችን ለማድረግ ያስችላል፡፡ድጋፉ ኢትዮጵያ በሴፍቲ ኔት ፕሮግራሞች እያደረገችው ያለውን ጥረት በተለይም በድርቅ የተጎዱ አካባቢዎችን እንደሚያግዝም አብራርተዋል ፡፡እንደዚሁም ድጋፉ የመሬት መልሶ ማገምገም፣ የመስኖ እንዲሁም የደን ልማት ሥራዎችንም ለማጠናከር የሚያስችሉ ስራዎችን እንደሚውልም ነው የገለጹት ፡፡የዓለም ባንክ በኢትዮጵያ የተከሰተውን ድርቅ መቋቋም የሚቻልበትን አቅም ለመፍጠርና የሀገሪቱን የሴፍቲ ኔት ፕሮግራሞች በዘላቂነት እንደሚያግዝም ዳይሬክተሩ አስረድተዋል ፡፡በድርቅ ምክንያት ጉዳት የደረሰባቸው ዜጎች ሐብት ንብረት በ2002 ዓ.ም. ከነበረበት 54 በመቶ በ2006 ዓ.ም. ወደ 26 በመቶ መቀነሱን ከዓለም ባንኩ የተገኘው መረጃ ያመለክታል፡፡ባለፉት ሶስት ዓመታት የዓለም ባንክ የሚያድርገው ድጋፍ በአማካይ 16 ቢሊየን ዶላር መድረሱንና ከ1968 ዓ. ም. ጀምሮ 108 ያህል አገሮችን መደገፉን የባንኩን ድረ ገጽ ጠቅሶ ዋልታ ዘግቧል፡፡